I Skørping byttede de i dag - ingen penge involveret. Og det som ikke kan byttes går til gode formål. Ditte Mikkelsen havde taget en bog, en bluse og et stegefad med. Herefter kunne hun frit vælge mellem de mange andre ting der lå på bordene. - Jeg synes det er en rigtig god ide. Og så går det jo til et godt formål, siger Ditte Mikkelsen. For det handler om bæredygtighed. Folkene bag Byttemarkedet har siden sommeren 2013 byttet 19 tons genbrugsting rundt omkring i landet. I teorien må man tage så meget man vil, men det er god pli ikke at tage mere med hjem end man selv har byttet. På dagens byttemarked skiftede 700 kilo tøj og ting hænder. Folkene bag byttemarkedet vil gerne have, at det sætter tanker igang om den vestlige verdens ressourceforbrug.

Opsummering:
Hvorfor købe og sælge når man kan bytte? Byttemarked er det nye sort når det handler om gamle ting og loppefund.